pythainlp/thaigov-v2-corpus-22032023 huggingface dataset:
วันเสาร์ที่ 28 พฤศจิกายน 2563
ส่งมอบเมล็ดพันธุ์พืชผักสวนครัว
รมว.เกษตรฯ ส่งมอบเมล็ดพันธุ์พืชผักสวนครัวภายใต้โครงการตู้เย็นข้างบ้านต้านภัย COVID – 19 แก่เกษตรกรในพื้นที่จังหวัดเชียงใหม่
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ส่งมอบเมล็ดพันธุ์พืชผักสวนครัวภายใต้โครงการตู้เย็นข้างบ้านต้านภัยCOVID – 19แก่เกษตรกรณตำบลเหมืองแก้วอำเภอแม่ริมจังหวัดเชียงใหม่ที่ลงทะเบียนผ่านทางเว็บไซต์กรมส่งเสริมการเกษตรกระทรวงเกษตรและสหกรณ์โดยกรมส่งเสริมการเกษตรร่วมกับบริษัทอีสท์เวสท์ซีดจำกัด,บริษัทเจียไต๋จำกัดและกลุ่มเพื่อนเฉลิมชัยร่วมให้การสนับสนุนเมล็ดพันธุ์พืชผักสวนครัวให้กับเกษตรกรและประชาชนทั่วไปใช้ปลูกบริโภคในครัวเรือนเพื่อบรรเทาความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา2019 (COVID-19)โดยเปิดให้ลงทะเบียนในระหว่างวันที่24กันยายน- 13ตุลาคม2563ที่ผ่านมาโดยมีผู้สนใจเข้าร่วมทั่วประเทศกว่า300,000ราย
ซึ่งในวันนี้ได้ส่งมอบเมล็ดพันธุ์ผักคุณภาพดีให้แก่เกษตรกรจำนวน5รายได้แก่ผักคะน้าผักบุ้งกวางตุ้งแตงกวาพริกขี้หนูกระเพราเป็นต้นซึ่งที่ผ่านมากรมส่งเสริมการเกษตรได้ส่งมอบเมล็ดพันธุ์ตามโครงการดังกล่าวผ่านสำนักงานเกษตรจังหวัดสำนักงานเกษตรอำเภอและส่งมอบแก่เกษตรกรโดยตรงซึ่งในพื้นที่จังหวัดเชียงใหม่มีเกษตรกรเข้าร่วมโครงการกว่า7,637ราย
“ตามนโยบายของรัฐบาลได้กำชับว่าต้องดูแลพี่น้องเกษตรกรให้ดีที่สุดโครงการมาตรการต่างๆรัฐบาลพร้อมที่จะเข้ามาสนับสนุนเพื่อช่วยเหลือพี่น้องเกษตรกรอาทิมาตรการเยี่ยวยาชาวสวนลำไยและการประกันรายได้เป็นต้นถือเป็นการสื่อถึงความห่วงใยจากรัฐบาลไปสู่พี่น้องเกษตรกรอย่างไรก็ตามดีใจที่วันนี้เห็นพี่น้องข้าราชการมาอยู่ร่วมเป็นครอบครัวกับประชาชนต้องการให้ข้าราชการเข้าพี่น้องประชาชนให้มากที่สุดให้เหมือนเป็นคนในครอบครัวเดียวกันเพื่อรับทราบปัญหาต่างๆเพื่อนำไปแก้ไขปัญหาต่อไป"นายเฉลิมชัยกล่าว
วันเสาร์ที่ 28 พฤศจิกายน 2563
นายกฯ ติดตามการบริหารจัดการน้ำพร้อมรับภัยแล้ง พัฒนาแหล่งน้ำขนาดใหญ่  ยม-น่าน บึงบอระเพ็ด หนองหาน มั่นใจ EEC มีน้ำใช้เพียงพอเสร็จตามแผน
นายกรัฐมนตรี ติดตามการบริหารจัดการน้ำพร้อมรับภัยแล้ง พัฒนาแหล่งน้ำขนาดใหญ่  ยม-น่าน บึงบอระเพ็ด หนองหาน มั่นใจ EEC มีน้ำใช้เพียงพอเสร็จตามแผน
นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า นายกรัฐมนตรี พล.อ.ประยุทธ์ จันทร์โอชา ได้ติดตามการบริหารจัดการน้ำอย่างต่อเนื่อง และสั่งการให้ทุกหน่วยงานที่เกี่ยวข้องเตรียมพร้อมมาตรการรับภัยแล้ง ปี 2564 ทั้งนี้ สำนักงานทรัพยากรน้ำแห่งชาติ (สทนช.) ได้รายงานว่า ในปีงบประมาณ 2563 ได้ขับเคลื่อนการดำเนินโครงการขนาดใหญ่และโครงการสำคัญรวม 526 แห่งเพื่อการบริหารจัดการทรัพยากรน้ำอย่างเป็นระบบ เป็นไปตามแผนแม่บทน้ำ 20 ปี เช่น การปรับปรุงคลองยม-น่าน จังหวัดสุโขทัย การพัฒนาแหล่งน้ำธรรมชาติขนาดใหญ่ บึงบอระเพ็ด บึงราชนก หนองหาน การจัดทำหลักเกณฑ์การบริหารจัดการน้ำในแหล่งน้ำขนาดใหญ่ 38 แห่งและอ่างเก็บน้ำขนาดกลาง 349 แห่ง และ 9 แผนบรรเทาอุทุกภัยลุ่มน้ำเจ้าพระยา เป็นต้น นอกจากนี้ ยังมีโครงการพัฒนาแหล่งน้ำในพื้นที่เขตพัฒนาพิเศษภาคตะวันออกหรือEECที่เดินหน้าไปแล้ว 16 โครงการ คิดเป็นปริมาณน้ำเพิ่มขึ้น 254 ล้านลูกบาศก์เมตร และจะเร่งดำเนินโครงการที่เหลือ 22 โครงการให้แล้วเสร็จตามแผนในปี 2573 จะได้น้ำต้นทุนเพิ่ม 872 ล้านลูกบาศก์เมตร เพียงพอต่อการขับเคลื่อนพื้นที่EECในปี 2580 นอกจากนี้ ในส่วนของการแก้ปัญหาภัยแล้งและโครงการเร่งด่วนเพื่อการกักเก็บน้ำในฤดูฝน เฉพาะที่ใช้งบกลางปี 2562/2563 ในภาพรวมมีผลสัมฤทธิ์ทำให้ประชาชนได้รับประโยชน์กว่า 3.5 แสนครัวเรือน และ มีพื้นที่รับประโยชน์ 4.32 แสนไร่
นอกจากนี้ ต่อข้อกังวลเรื่องการขาดแคลนน้ำในฤดูแล้งปีหน้า รัฐบาลได้ดำเนินการ 9 มาตรการเพื่อป้องกันและบรรเทาปัญหาดังกล่าว ซึ่งประกอบด้วย 1) เร่งเก็บกักน้ำก่อนหมดฝน 2) จัดหาแหล่งสำรองน้ำดิบในพื้นที่เสี่ยงขาดแคลนน้ำ พร้อมแผนวางท่อน้ำประปา และแผนรับน้ำดิบจากอ่างเก็บน้ำโดยตรง 3) ปฎิบัติการเติมน้ำให้กับแหล่งน้ำในพื้นที่เกษตรและที่เสี่ยงขาดแคลนน้ำ 4) กำหนดการจัดสรรน้ำฤดูแล้งเพื่อไม่ให้เกิดผลกระทบการขาดแคลนน้ำอุปโภค-บริโภคพร้อมจัดทำทะเบียนผู้ใช้น้ำ 5) วางแผนเพาะปลูกพืชฤดูแล้ง 6) เฝ้าระวังคุณภาพน้ำในแม่น้ำสายหลัก สายรอง 7) ส่งเสริมให้ภาคอุตสาหกรรมจัดการน้ำตามหลักReuse Reduce Recycle8) ติดตามประเมินผลเพื่อให้ผลการดำเนินงานเป็นไปตามแผน 9) สร้างการรับรู้สถานการณ์น้ำและแผนจัดสรรน้ำ ให้ทุกภาคส่วนเกิดความร่วมมือในการใช้น้ำอย่างประหยัดและเป็นไปตามแผนที่กำหนดไว้
นางสาวรัชดา กล่าวว่า นายกรัฐมนตรีมีความห่วงใยประชาชนที่จะได้รับผลกระทบจากน้ำแล้ง-น้ำท่วมจึงได้เร่งรัดหน่วยงานที่เกี่ยวข้องดำเนินการป้องกันแก้ไขปัญหาภัยแล้งและเก็บกักน้ำในฤดูฝนที่ผ่านมาให้แล้วเสร็จตามแผน รวมถึงมอบนโยบายการบูรณาการการบริหารจัดการน้ำในระยะยาวด้วยซึ่งจากการติดตามอย่างต่อเนื่องของนายกฯ ได้ทราบว่าทุกหน่วยงานร่วมมือกันอย่างเต็มที่ในการขับเคลื่อนแก้ไขปัญหาความเดือดร้อนให้กับประชาชน ส่วนแนวโน้มปริมาณฝนมากในช่วงเดือน ธ.ค. - ม.ค.นี้ ในบริเวณพื้นที่ 3 ลุ่มน้ำหลักภาคใต้ ได้แก่ ลุ่มน้ำสงขลา ลุ่มน้ำปัตตานี และลุ่มน้ำตาปี ทางกองอำนวยการน้ำแห่งชาติ (กอนช.) ได้ประเมินพื้นที่เสี่ยงอุทกภัยเป็นรายตำบล และแจ้งเตือนหน่วยงานในระดับพื้นที่เตรียมรับมืออุทกภัยเป็นที่เรียบร้อยแล้ว
.....................
วันเสาร์ที่ 28 พฤศจิกายน 2563
ตรวจเยี่ยมสถานที่พักพิงสัตว์ดอยสะเก็ด
"รมต.เฉลิมชัย - ประภัตร" นำทีมผู้บริหาร ตรวจเยี่ยมสถานที่พักพิงสัตว์ดอยสะเก็ด จุดเริ่มต้นที่จะแก้ปัญหาสวัสดิภาพสัตว์ของภาครัฐแห่งแรกในจังหวัดเชียงใหม่
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์และนายธนาชีรวินิจเลขานุการรัฐมนตรีว่าการกระทรวงเกษตรและสหกรณ์ตรวจเยี่ยมสถานที่พักพิงสัตว์ดอยสะเก็ด(มูลนิธิดิอาร์คเชียงใหม่: The ARK Animal Rescue Kingdom, Chiangmai)ต.ลวงเหนืออ.ดอยสะเก็ดจ.เชียงใหม่ซึ่งกรมปศุสัตว์ได้ก่อสร้างถวายพระบาทสมเด็จพระวชิรเกล้าเจ้าอยู่หัวเพื่อเป็นสถานที่พักพิงสัตว์ดอยสะเก็ตถือเป็นจุดเริ่มต้นที่จะแก้ปัญหาของภาครัฐแห่งแรกในจังหวัดเชียงใหม่โดยจะช่วยเหลือสัตว์ตามพ.ร.บ.ป้องกันการทารุณกรรมและการจัดสวัสดิภาพสัตว์พ.ศ. 2557โดยสถานที่พักพิงดังกล่าวจะมีสัตวแพทย์จากสำนักงานปศุสัตว์จังหวัดเชียงใหม่และคณะสัตวแพทยศาสตร์มหาวิทยาลัยเชียงใหม่ร่วมปฏิบัติงานด้วย
สำหรับผลการดำเนินงานในปี2563มีจำนวนสัตว์ที่มูลนิธิดิอาร์คในพระราชูปถัมภ์ให้ความช่วยเหลือสุนัข242ตัวเข้ารับการรักษาพยาบาลของสถานพยาบาลสัตว์มีจำนวนครั้งที่ให้บริการ699ครั้งมีจำนวนสัตว์ที่ให้บริการ340ตัวแบ่งเป็นบริการด้านอายุรกรรม272ตัวและบริการด้านศัลยกรรม68ตัว
หลังจากนี้กระทรวงเกษตรฯโดยกรมปศุสัตว์จะดำเนินการก่อสร้างพื้นที่ใช้สอยเพิ่มเติมเช่นระบบบำบัดน้ำเสียอาคารที่พักสัตว์ป่วยอาคารเลี้ยงแมวสระว่ายน้ำของสัตว์และเมรุเผาสัตว์เป็นต้นซึ่งคาดว่าในอนาคตจะพัฒนาเป็นแหล่งเรียนต้นแบบและแหล่งท่องเที่ยวต่อไป
วันเสาร์ที่ 28 พฤศจิกายน 2563
รองปลัดกระทรวงเกษตร ฯ ติดตามงานขับเคลื่อนศูนย์ส่งเสริมและพัฒนาอาชีพการเกษตร จังหวัดเพชรบุรี
รองปลัดกระทรวงเกษตร ฯ ติดตามงานขับเคลื่อนศูนย์ส่งเสริมและพัฒนาอาชีพการเกษตร จังหวัดเพชรบุรี
วันที่28พฤศจิกายน2563นายอำพันธุ์เวฬุตันติรองปลัดกระทรวงเกษตรและสหกรณ์เยี่ยมติดตามการดำเนินงานของศูนย์ส่งเสริมและพัฒนาอาชีพการเกษตรจังหวัดเพชรบุรี
สำหรับศูนย์ส่งเสริมและพัฒนาอาชีพการเกษตรจังหวัดเพชรบุรีเป็นศูนย์ที่จัดตั้งขึ้นเพื่อถ่ายทอดเทคโนโลยีด้านเครื่องจักรกลการเกษตรให้แก่เจ้าหน้าที่เกษตรกรศึกษาทดสอบเครื่องจักรกลเกษตรเพื่อปรับใช้ให้เหมาะสมกับสภาพพืชศึกษาวิเคราะห์ข้อมูลและรวบรวมข้อมูลด้านเครื่องจักรกลการเกษตรเพื่อใช้เป็นข้อมูลประกอบในการส่งเสริมการเกษตรตลอดจนฝึกอบรมให้ความรู้ด้านการใช้และบำรุงรักษาเครื่องจักรกลการเกษตรและระบบการให้น้ำพืช
ทั้งนี้รองปลัดกระทรวงเกษตรฯชื่นชมการดำเนินงานของศูนย์ฯและมุ่งหวังให้ศูนย์ฯเป็นหน่วยงานบริการทางวิชาการเกษตรให้กับเกษตรกรและประชาชนในพื้นที่และพัฒนาหลักสูตรวิชาการให้สอดคล้องกับความต้องการและสถานการณ์ปัจจุบันเพื่อสนองตอบต่อนโยบายการพัฒนาเกษตรกรของกระทรวงเกษตรและสหกรณ์ต่อไป
วันเสาร์ที่ 28 พฤศจิกายน 2563
นายกฯ ยืนยัน โครงการคนละครึ่ง รัฐบาลดูแลต่อ หลังประชาชนตอบรับดี พ่อค้าแม่ค้ารายย่อยแห่ลงทะเบียนเพิ่ม หวังทะลุ 1 ล้านร้านค้าก่อนเริ่มเฟส 2
นายกฯ ยืนยัน โครงการคนละครึ่ง รัฐบาลดูแลต่อ หลังประชาชนตอบรับดี พ่อค้าแม่ค้ารายย่อยแห่ลงทะเบียนเพิ่ม หวังทะลุ 1 ล้านร้านค้าก่อนเริ่มเฟส 2
นายอนุชา บูรพชัยศรีโฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันโครงการคนละครึ่งเตรียมเปิดเฟส2อย่างแน่นอน หลังได้รับการตอบรับที่ดีจากประชาชน เนื่องจากสามารถลดภาระค่าใช้จ่ายของผู้ใช้สิทธิได้อย่างเป็นรูปธรรม กระตุ้นการจับจ่ายใช้สอยได้อย่างชัดเจน และช่วยเหลือผู้ค้ารายย่อย หาบเร่แผงลอย พ่อค้าแม่ค้ารายเล็กได้อย่างแท้จริง ตรงตามวัตถุประสงค์ที่ได้ตั้งไว้ ถือเป็นความสำเร็จของรัฐบาลในการกระตุ้นเศรษฐกิจให้มีเงินหมุนเวียนในระบบจากการใช้จ่ายของประชาชน และเป็นการเรียนรู้ระบบเทคโนโลยีการใช้แอปพลิเคชั่นไปในตัวด้วย โดยได้รับรายงานว่า ณ วันที่27พฤศจิกายน2563มีร้านค้าลงทะเบียนเข้าร่วมโครงการแล้วกว่า8.5แสนร้านค้า มียอดการใช้จ่ายสะสม28,609ล้านบาท แบ่งเป็นเงินที่ประชาชนจ่าย14,599ล้านบาท และภาครัฐร่วมจ่ายอีก14,010ล้านบาท
ทั้งนี้ ประชาชนที่ลงทะเบียนเพิ่มเติมเมื่อวันที่19พฤศจิกายน2563และได้รับSMSยืนยันสิทธิแล้ว ขอให้รีบติดตั้งแอปพลิเคชัน“เป๋าตัง”พร้อมยืนยันตัวตนให้เรียบร้อย โดยขอให้เริ่มใช้สิทธิในการใช้จ่ายโดยเร็วภายใน14วัน นับจากวันถัดจากวันที่ได้รับSMSแจ้งรับสิทธิ เพื่อให้สามารถใช้จ่ายได้จนถึงวันที่31ธันวาคม2563
นอกจากนี้ ผู้ค้ายังสามารถเข้าร่วมโครงการได้อย่างต่อเนื่องด้วยการลงทะเบียน และติดตั้งแอปพลิเคชัน“ถุงเงิน”โดยหวังว่าจะมีร้านค้าเข้าร่วมโครงการทะลุ1ล้านร้านค้าภายในสิ้นปีนี้ เพื่อรองรับโครงการคนละครึ่งเฟส2ที่คาดว่าจะได้รับการอนุมัติโครงการภายในเดือนธันวาคมนี้ เพื่อเริ่มเปิดให้ประชาชนได้ลงทะเบียน และใช้สิทธิได้ในเดือนมกราคม2564
นายอนุชา กล่าวว่า เนื่องจากผู้ซื้อและผู้ขายมีความคุ้นเคยกับการใช้งานแอปพลิเคชันดังกล่าวมากขึ้นเรื่อยๆ และเข้าใจวิธีการใช้งานว่าใช้ได้ไม่ยากอย่างที่ก่อนหน้านี้เคยเป็นกังวล จึงทำให้มั่นใจว่า โครงการคนละครึ่งเฟส2จะได้รับการตอบรับที่ดีจากประชาชนอย่างต่อเนื่อง แต่อย่างไรก็ตาม ขอเตือนให้ระวังเรื่องการกระทำผิดด้วย เนื่องจากกระทรวงการคลังและธนาคารกรุงไทยมีการติดตามและตรวจสอบพฤติกรรมหรือธุรกรรมที่ผิดปกติ โดยได้ระงับสิทธิการใช้แอปพลิเคชัน“ถุงเงิน”และระงับการจ่ายเงินให้แก่ร้านค้าที่มีพฤติการณ์เข้าข่ายกระทำผิดหลักเกณฑ์หรือเงื่อนไขของโครงการคนละครึ่งอย่างต่อเนื่อง พร้อมทั้ง
มีการนำส่งข้อมูลหลักฐานการกระทำความผิดให้แก่กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ (ปอศ.) และสำนักงานตำรวจแห่งชาติเพื่อใช้สำหรับการสืบสวนสอบสวนและดำเนินคดีตามกฎหมายที่เกี่ยวข้อง จึงขอความร่วมมือประชาชนและร้านค้าให้ปฏิบัติตามหลักเกณฑ์เงื่อนไขของโครงการ และอย่าหลงเชื่อการเชิญชวนตามโฆษณาผ่านช่องทางต่าง ๆ ที่เป็นการดำเนินการผิดเงื่อนไขโดยไม่มีการใช้จ่ายซื้อสินค้าจริงอย่างเด็ดขาด เพราะอาจตกเป็นเหยื่อในการสนับสนุนให้เกิดการกระทำความผิดซึ่งจะมีโทษตามกฎหมายที่เกี่ยวข้องไปด้วย
...........................
วันพุธที่ 25 พฤศจิกายน 2563
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดำเนินทอดพระเนตรโครงการพัฒนาสระบ่อดินขาว
พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดำเนินทอดพระเนตรโครงการพัฒนาสระบ่อดินขาว
วันที่ 24 พ.ย. 63 พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดำเนินถึงโครงการพัฒนาสระบ่อดินขาว อ.ตาคลี จ.นครสวรรค์ โดยมี พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย หัวหน้าส่วนราชการที่เกี่ยวข้อง ข้าราชการ จิตอาสาพระราชทาน และประชาชนชาวอำเภอตาคลี จังหวัดนครสวรรค์ และพื้นที่ใกล้เคียงเป็นจำนวนมาก ร่วมเข้าเฝ้าทูลละอองธุลีพระบาทรับเสด็จฯ
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กราบบังคมทูลถวายรายงานการดำเนินงานพัฒนาพื้นที่ "สระบ่อดินขาว" ในพื้นที่ตำบลพรหมนิมิต อ.ตาคลี จ.นครสวรรค์ เพื่อเป็นแหล่งน้ำใช้สอยเพื่อการบริโภค อุปโภค และเพื่อทำการเกษตรของประชาชน
หลังจากนั้นเสด็จพระราชดำเนินทรงปลูกต้นรวงผึ้ง ทรงเยี่ยมชมแปลงเกษตร และทรงปล่อยปลาลงสระบ่อดินขาว และทรงเยี่ยมเยียนประชาชนผู้เฝ้ารับเสด็จฯ โดยระหว่างเส้นทางเสด็จ มีประชาชนมารอเฝ้ารับเสด็จฯ เพื่อเฝ้าชมพระบารมี พร้อมเปล่งเสียงทรงพระเจริญดังกึกก้อง
วันพุธที่ 25 พฤศจิกายน 2563
ธ.ก.ส. จ่ายเงินประกันรายได้เกษตรกรผู้ปลูกข้าว รอบ 2 ให้เกษตรกรแล้ววันนี้กว่า 6 แสนราย ส่วนที่เหลือรอ ครม.อนุมัติงบฯ เพิ่มเติม
ธ.ก.ส.จ่ายเงินประกันรายได้ให้เกษตรกรผู้ปลูกข้าวปีบัญชี 2563/64 รอบ 2 ซึ่งเก็บเกี่ยวในช่วง 9-14 พ.ย.63 จำนวนกว่า 6 แสนราย วงเงิน 5,684 ลบ. แล้ววันนี้ ส่วนที่เหลือ ก.พาณิชย์นำเสนอ ครม.พิจารณาอนุมัติวงเงินเพิ่มเติมเพื่อช่วยเหลือเกษตรกรตามเป้าหมายเร็วนี้
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี (ครม.) ในคราวประชุมเมื่อวันที่ 3 พฤศจิกายน 2563 อนุมัติงบประมาณเพื่อเป็นค่าใช้จ่ายในการดำเนินโครงการประกันรายได้เกษตรกรผู้ปลูกข้าวปี 2563/64 เบื้องต้นจำนวน 18,096.06 ล้านบาท ซึ่ง ธ.ก.ส.ได้ดำเนินการโอนเงินชดเชยส่วนต่างฯให้แก่เกษตรกรในงวดที่ 1 ไปแล้วจำนวน 786,219 ครัวเรือน เป็นเงิน 9,128.48 ล้านบาท
ส่วนการจ่ายเงินในงวดที่ 2 ซึ่งเดิมกำหนดจ่ายในวันที่ 19 พฤศจิกายน 2563 แต่เนื่องจากสถานการณ์ราคาข้าวเปลือกแต่ละชนิดในปีนี้ลดต่ำกว่าปีที่ผ่านมาค่อนข้างมาก ส่งผลให้เงินชดเชยส่วนต่างฯ ที่ ครม. อนุมัติไว้ไม่เพียงพอสำหรับการจ่ายเงินชดเชยส่วนต่างฯ ให้แก่เกษตรกรในงวดที่ 2 ได้ทั้งหมด อย่างไรก็ตามเพื่อบรรเทาความเดือดร้อนของเกษตรกร ธ.ก.ส. ได้มีการหารือกับกรมการค้าภายใน กระทรวงพาณิชย์อย่างใกล้ชิด ซึ่งในการประชุมคณะอนุกรรมการกำกับดูแลและกำหนดเกณฑ์กลางอ้างอิงข้าว เมื่อวันที่ 23 พฤศจิกายน 2563 ได้มีมติให้ ธ.ก.ส. จ่ายเงินชดเชย ส่วนต่างฯ งวดที่ 2 ให้กับเกษตรกรตามวันเก็บเกี่ยวที่เกษตรกรระบุไว้ในการขึ้นทะเบียนเกษตรกรกับ กรมส่งเสริมการเกษตร คือตั้งแต่วันที่ 9 - 14 พฤศจิกายน 2563 จำนวน 636,118 ราย วงเงิน 5,684 ล้านบาท ตามงบประมาณ ที่เหลือ ในวันที่ 25 พฤศจิกายน 2563
สำหรับเกษตรกรที่เก็บเกี่ยวในวันที่ 15 พฤศจิกายน 2563 จำนวน 602,485 ราย วงเงิน 5,641 ล้านบาท และเกษตรกรที่มีสิทธิ์รับเงินชดเชยส่วนต่างในงวดที่ 3 ซึ่งคณะอนุกรรมการกำกับดูแลและกำหนดเกณฑ์กลางอ้างอิงโครงการประกันรายได้เกษตรกรผู้ปลูกข้าว ปีการผลิต 2563/64 ได้ประกาศราคากลาง ณ 23 พฤศจิกายน 2563 และกำหนดชดเชยส่วนต่างราคาประกันไปแล้วคือ ข้าวเปลือกหอมมะลิ ตันละ 3,059 บาท ข้าวเปลือกหอมมะลินอกพื้นที่ ตันละ 2,281 บาท ข้าวเปลือกเจ้า ตันละ 1,036 บาท ข้าวเปลือกหอมปทุมธานี ตันละ 1,055 บาท ข้าวเปลือกเหนียว ตันละ 996 บาท อีกจำนวน 1,497,508 ราย วงเงิน 12,900 ล้านบาท กระทรวงพาณิชย์ได้นำเสนอ ครม. เพื่อพิจารณาอนุมัติวงเงินเพิ่มเติมตามมติคณะกรรมการนโยบายและบริหารจัดการข้าว (นบข.) แล้ว ซึ่งเมื่อ ครม. ให้ความเห็นชอบ ธ.ก.ส. จะเร่งโอนเงินให้แก่เกษตรกรโดยเร็วต่อไป
นายกษาปณ์ กล่าวอีกว่า ธ.ก.ส มีสภาพคล่องเพียงพอสำหรับรองรับการดำเนินโครงการประกันรายได้พืชเศรษฐกิจสำคัญตามนโยบายรัฐบาลทั้ง 5 ชนิด มิได้ขาดสภาพคล่องตามที่เป็นข่าวแต่อย่างใด
วันพุธที่ 25 พฤศจิกายน 2563
ดีอีเอส จับมือ DUGA หนุนการใช้ Innovation เพื่อการพัฒนาท้องถิ่น กระตุ้นนำความรู้ด้านดิจิทัลเตรียมความพร้อมระบบการบริการประชาชน
ดีอีเอส จับมือ DUGA หนุนการใช้ Innovation เพื่อการพัฒนาท้องถิ่น กระตุ้นนำความรู้ด้านดิจิทัลเตรียมความพร้อมระบบการบริการประชาชน
เมื่อวันที่25พฤศจิกายน2563 นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานมอบโล่และใบประกาศนียบัตรแก่ผู้ที่ผ่านการคัดเลือกนำเสนอผลงานการใช้Innovationเพื่อการพัฒนาท้องถิ่นในงานThailand Local Government Summit 2020 ณศูนย์ประชุมวายุภักษ์ห้องวายุภักษ์2 - 4ชั้น4โรงแรมเซ็นทราศูนย์ราชการแจ้งวัฒนะกรุงเทพๆโดยมีองค์กรปกครองส่วนท้องถิ่นอาทิเทศบาลเมืองแสนสุขได้รับการคัดเลือก ซึ่งจัดงานในระหว่างวันที่25 - 26พฤศจิกายนพ.ศ. 2563โดยกระทรวงดิจิทัลเพื่อเศรษฐกิจและสังคมร่วมกับสมาคมผู้ใช้ดิจิทัลไทย(DUGA)สำหรับการคัดเลือกได้กำหนดรูปแบบการนำเสนอผลงานการใช้innovationเพื่อการพัฒนาท้องถิ่นแบ่งออกเป็น3ระดับคือ1.ระดับเมืองใหญ่City 2.ระดับเมืองTown 3.ระดับเมืองเล็กSmall Town และการจัดกิจกรรมครั้งนี้เพื่อเป็นเวทีเสริมสร้างขีดความสามารถการเตรียมความพร้อมระบบการบริการซึ่งต้องประยุกต์ใช้องค์ความรู้ด้านดิจิทัลรวมทั้งเพื่อยกระดับการให้บริการประชาชนให้มีความทันสมัยคล่องตัวสอดคล้องกับความต้องการของประชาชนขององค์กรปกครองส่วนท้องถิ่น
*************
วันพุธที่ 25 พฤศจิกายน 2563
รองปลัดฯ ดีอีเอส ร่วมแสดงความยินดีกับผู้ผ่านการอบรมหลักสูตรการพัฒนาผู้บริหารเทคโนโลยีสารสนเทศระดับสูง (CIO)
รองปลัดฯ ดีอีเอส ร่วมแสดงความยินดีกับผู้ผ่านการอบรมหลักสูตรการพัฒนาผู้บริหารเทคโนโลยีสารสนเทศระดับสูง (CIO)
เมื่อวันที่25พฤศจิกายน2563นายภูเวียงประคำมินทร์รองปลัดกระทรวงดิจิทัลเพื่อเศรษฐกิจและสังคมเข้าร่วมพิธีมอบประกาศนียบัตรโครงการจัดทำหลักสูตรการพัฒนาผู้บริหารเทคโนโลยีสารสนเทศระดับสูง(CIO)เพื่อรองรับการปรับเปลี่ยนภาครัฐไปสู่องค์กรดิจิทัล(Digital Transformation)พร้อมแสดงความยินดีกับผู้ผ่านการอบรมประกอบด้วย
1.หลักสูตรผู้บริหารดิจิทัลเพื่อเศรษฐกิจและสังคม2.หลักสูตรการออกแบบเครื่องมือดิจิทัล(Digital Solution) ณห้องจตุรทิศชั้น3โรงแรมโกลเด้นทิวลิปซอฟเฟอรินกรุงเทพมหานคร โดยมีนางวรรณพรเทพหัสดินณอยุธยาเลขาธิการคณะกรรมการดิจิทัลเพื่อเศรษฐกิจและสังคมแห่งชาติ ให้การต้อนรับและกล่าวรายงาน
**************
วันพุธที่ 25 พฤศจิกายน 2563
สธ. ใช้เทคโนโลยีสารสนเทศ ก้าวข้ามความท้าทายโควิด 19 สู่ระบบสุขภาพดิจิทัล วิถีใหม่
สธ. ใช้เทคโนโลยีสารสนเทศ ก้าวข้ามความท้าทายโควิด 19 สู่ระบบสุขภาพดิจิทัล วิถีใหม่
กระทรวงสาธารณสุข ส่งเสริมให้โรงพยาบาลทั่วประเทศพัฒนาการใช้งานเทคโนโลยีสารสนเทศ ก้าวข้ามความท้าทายหลังทั่วโลกประสบวิกฤตโควิด 19 เชื่อมโยงข้อมูลในพื้นที่ มีระบบการจัดการข้อมูลที่ปลอดภัย อำนวยความสะดวกประชาชน ปลอดภัยทั้งผู้ให้และผู้รับบริการ ครอบคลุมทุกพื้นที่
วันนี้ (25 พฤศจิกายน 2563) ที่โรงแรมดิเอมเมอรัลด์ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยแพทย์หญิงจามรี เชื้อเพชระโสภณ นายกสมาคมเวชสารสนเทศไทย เปิดการประชุมระดับชาติด้านเวชสารสนเทศ ครั้งที่ 9 และการประชุมวิชาการสมาคมเวชสารสนเทศไทย ประจำปี พ.ศ. 2563 ซึ่งจัดต่อเนื่องมา 29 ปี สำหรับปีนี้จัดขึ้นภายใต้แนวคิด ระบบสุขภาพดิจิทัล : วิถีใหม่ (Digital Health : New Normal) เพื่อแลกเปลี่ยนเรียนรู้ นำเสนอผลงานวิชาการด้านเทคโนโลยีเวชสารสนเทศทางการแพทย์และสาธารณสุข โดยมีแพทย์ เภสัชกร พยาบาล นักสถิติ คณะกรรมการสมาคม และหน่วยงานที่เกี่ยวข้อง เข้าร่วมประชุมจำนวน 366 คน พร้อมมอบประกาศนียบัตรให้โรงพยาบาลที่ผ่านการรับรองคุณภาพระบบเทคโนโลยีสารสนเทศโรงพยาบาล ใช้ทรัพยากรและการจัดการความเสี่ยงได้อย่างเหมาะสม จำนวน 4 แห่ง ได้แก่ โรงพยาบาลเชียงรายประชานุเคราะห์ ผ่านการรับรองระดับ 1 โรงพยาบาลสมเด็จพระญาณสังวร จ.เชียงราย และโรงพยาบาลแม่สาย จ.เชียงราย ผ่านการรับรองระดับ 2 และโรงพยาบาลน่าน ผ่านการรับรองระดับ 3 (ขั้นก้าวหน้า)
ดร.สาธิตกล่าวว่า กระทรวงสาธารณสุข ได้ให้โรงพยาบาลทั่วประเทศ ก้าวข้ามความท้าทายหลังทั่วโลกประสบวิกฤตโควิด 19 นำเทคโนโลยีสารสนเทศมาสร้างนวัตกรรมใหม่ ๆ ในการบริการประชาชน เป็นระบบสุขภาพดิจิทัล แบบวิถีใหม่ Digital Health : New Normal อำนวยความสะดวก มีความปลอดภัยทั้งผู้ให้และผู้รับบริการ โดยมีการเชื่อมโยงข้อมูลในพื้นที่ และระบบการจัดการข้อมูลที่ปลอดภัย ลดปัญหาการถูกโจมตีข้อมูล และมีการนำข้อมูลไปใช้วางแผนดูแลรักษาและปัญหาสุขภาพในอนาคต อาทิ โรคเรื้อรัง สังคมผู้สูงอายุ และภาวะแทรกซ้อนในโรคอื่นๆ รวมทั้งนำเทคโนโลยีสารสนเทศเข้ามาช่วยในการรักษา อาทิ การแพทย์ทางไกล (Telemedicine) ระบบส่งยาผู้ป่วยที่บ้าน เป็นต้น แก้ไขปัญหาลดการมาโรงพยาบาล ลดแออัด และลดเหลื่อมล้ำในการเข้าถึงบริการสาธารณสุขได้เป็นอย่างดี
“ผมและรัฐมนตรีว่าการกระทรวงสาธารณสุขได้ให้นโยบายว่าเราจะเดินหน้าให้เป็น National Health Platform ซึ่งอาจจะฟังดูยาก แต่ก็ต้องทำ เพื่อการเปลี่ยนแปลงของโลก และความก้าวหน้าทางการแพทย์ ประชาชนจะได้ประโยชน์ในการเข้าถึงข้อมูลสุขภาพตัวเอง รวมทั้งเกิดการแลกเปลี่ยนเรียนรู้ ความร่วมมือในการสร้างศักยภาพ ทั้งคุณภาพการรักษาและการให้บริการ เกิดประโยชน์กับผู้รับบริการสูงสุด เรียกความเชื่อมั่นจากชาวต่างชาติให้เข้ามาลงทุนด้านสุขภาพ” ดร.สาธิตกล่าว
***************************** 25 พฤศจิกายน 2563
วันพุธที่ 25 พฤศจิกายน 2563
ก.แรงงาน จับมือ ทูตสวิส เตรียมแรงงานรับระบบอัตโนมัติ ในพื้นที่ EEC
รัฐมนตรีช่วยว่าการกระทรวงแรงงานร่วมกับเอกอัครราชทูตสมาพันธรัฐสวิสประจำประเทศไทย เปิดกิจกรรมสาธิตการทำงานระบบอัตโนมัติด้วยเครื่องมือวัดและหุ่นยนต์ ส่งเสริมความร่วมมือระหว่างภาครัฐ-เอกชน และความสัมพันธ์ระหว่างประเทศ
วันที่ 25 พฤศจิกายน 2563 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดกิจกรรมสาธิตการทำงานระบบอัตโนมัติด้วยเครื่องมือวัดและหุ่นยนต์ เพื่อสนับสนุนและส่งเสริมความร่วมมือระหว่างภาครัฐและเอกชนด้านการพัฒนาฝีมือแรงงาน และเพื่อส่งเสริมสัมพันธไมตรีอันดีระหว่าง 2 ประเทศ โดยมี H.E. Mrs. Helene Budliger Artieda เอกอัครราชทูตสมาพันธรัฐสวิสประจำประเทศไทย Mr. Pierre Hagman หัวหน้าคณะผู้แทนประจำสถานเอกอัคราชทูตฯ Mr. Brumo Odermatt-Magg ประธานหอการค้าสวิส-ไทย อธิบดีกรมพัฒนาฝีมือแรงงาน ผู้แทนจากบริษัท Max Value Technology จำกัด ผู้แทนบริษัท Unical Works จำกัด และผู้แทนบริษัทในเครือสมาคมส่งเสริมการรับช่วงการผลิตไทย เข้าร่วมงานดังกล่าว ณ สถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ จังหวัดชลบุรี
ศาสตราจารย์ นฤมล กล่าวว่า เทคโนโลยีการผลิตในยุคปัจจุบันมีการเปลี่ยนแปลงอย่างรวดเร็ว อุตสาหกรรมและสถานประกอบกิจการในประเทศไทย มีความจำเป็นจะต้องเร่งปรับเปลี่ยนรูปแบบการผลิตให้ทันสมัย รวดเร็ว แม่นยำและมีประสิทธิภาพสูง เพื่อให้สินค้าและบริการมีคุณภาพที่ดีมีความน่าเชื่อถือ และเป็นที่ยอมรับของผู้บริโภค ระบบอัตโนมัติและหุ่นยนต์จึงเป็นปัจจัยสำคัญที่จะยกระดับการผลิตของผู้ประกอบการไทยให้มีความทันสมัยตอบโจทย์ของอุตสาหกรรม 4.0 และนโยบายของรัฐ โดยเฉพาะการพัฒนาพื้นที่พัฒนาพิเศษภาคตะวันออก EEC ที่เป็นพลังขับเคลื่อนเศรษฐกิจของประเทศไทยในปัจจุบัน
รมช. แรงงาน กล่าวต่อว่า กระทรวงแรงงาน โดยกรมพัฒนาฝีมือแรงงาน ในฐานะหน่วยงานหลักของประเทศด้านการพัฒนาทักษะฝีมือ และการรับรองมาตรฐานฝีมือให้แก่กำลังแรงงานของประเทศ ได้ตระหนักถึงความสำคัญของปัญหาขาดแคลนแรงงานและการยกระดับทักษะฝีมือแรงงานด้านระบบอัตโนมัติและหุ่นยนต์ในพื้นที่ EEC จึงได้จัดตั้งสถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (สทอ.) หรือ MARA ให้เป็นหน่วยงานหลัก เพื่อขับเคลื่อนภารกิจการพัฒนาฝีมือแรงงาน ทดสอบฝีมือแรงงาน พัฒนาหัวหน้างานและครูฝึกในโรงงาน สร้างความร่วมมือกับหน่วยงานภาครัฐและเอกชนทั้งในและต่างประเทศ เพื่อพัฒนากำลังคนด้วยเทคโนโลยีที่ทันสมัยตามเป้าหมายที่วางไว้
การดำเนินงานในครั้งนี้ เป็นความร่วมมือไตรภาคีระหว่าง สทอ. กับบริษัท Sylvac SA จำกัด ซึ่งเป็นบริษัทผู้ผลิตเครื่องมือวัดละเอียดจากประเทศสวิสเซอร์แลนด์ บริษัท Max Value Technology จำกัด (ตัวแทนบริษัท) และบริษัท Unical Works จำกัด (ร่วมดำเนินธุรกิจกับบริษัท Sylvac SA) โดยบริษัท Sylvac SA จำกัด ให้การสนับสนุนความร่วมมือดังกล่าว ด้วยการให้ยืมเครื่องสแกน 2 มิติ เป็นเครื่องวัดขนาดชิ้นงานด้วยแสง คุณภาพสูง ไว้สำหรับฝึกอบรมแก่แรงงานในพื้นที่ EEC นอกจากนี้ ยังร่วมกันจัดทำหลักสูตรการใช้เครื่องมือวัด ตรวจสอบชิ้นงานด้วยระบบอัตโนมัติและการลำเลียงแบบ 4.0 เพื่อนำมาใช้ฝึกอบรมอีกด้วย
“กิจกรรมในวันนี้จะเป็นอีกก้าวสำคัญในการเสริมสร้างทักษะให้แก่กำลังแรงงานในพื้นที่ EEC ซึ่งนอกจากจะมีส่วนช่วยเพิ่มผลิตภาพในการทำงานให้แก่สถานประกอบกิจการแล้ว ทักษะที่แรงงานได้รับก็จะเป็นทุนมนุษย์ในการใช้ต่อยอดสำหรับการทำงานและเป็นส่วนหนึ่งของการพัฒนาเทคโนโลยีการผลิตต่อไป รวมถึงความร่วมมือกันระหว่างทั้งสองประเทศในอนาคต” รมช.แรงงาน กล่าวในท้ายสุด
วันพุธที่ 25 พฤศจิกายน 2563
ปลัดกอบชัยฯ เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 6-1/2563
ายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 6-1/2563 ณ ห้องประชุม 1 ชั้น 2 อาคารสำนักงานปลัดกระทรวงอุตสาหกรรม
วันนี้ (25) พฤศจิกายน 2563 นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 6-1/2563 เพื่อพิจารณาแนวทางในการส่งเสริมพัฒนาเมืองอุตสาหกรรมเชิงนิเวศ ให้ข้อคิดข้อเสนอแนะในการจัดทำแผนยุทธศาสตร์และแผนปฏิบัติการในการพัฒนาเมืองอุตสาหกรรมเชิงนิเวศตามกรอบยุทธศาสตร์ของประเทศ รวมทั้งขับเคลื่อน กำกับ ติดตามและแก้ไขปัญหาอุปสรรคในการดำเนินงานส่งเสริมและพัฒนาเมืองอุตสาหกรรมเชิงนิเวศ โดยมี นายประกอบ วิวิธจินดา อธิบดีกรมโรงงานอุตสาหกรรม และผู้ที่เกี่ยวข้องเข้าร่วมประชุม ณ ห้องประชุม 1 ชั้น 2 อาคารสำนักงานปลัดกระทรวงอุตสาหกรรม
วันพุธที่ 25 พฤศจิกายน 2563
ปลัดเกษตรฯ เป็นประธานการซักซ้อมการมอบนโยบายด้านเกษตรต่างประเทศ
ปลัดเกษตรฯ เป็นประธานการซักซ้อมการมอบนโยบายด้านเกษตรต่างประเทศ
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังเป็นประธานการซักซ้อมมอบนโยบายด้านการเกษตรต่างประเทศของรัฐมนตรีว่าการกระทรวงเกษตรและสหกรณ์ แก่ผู้บริหารและผู้แทนของส่วนราชการ รัฐวิสาหกิจและองค์การมหาชนในสังกัดกระทรวงเกษตรและสหกรณ์ และสื่อสารออนไลน์จากสำนักงานที่ปรึกษาการเกษตรต่างประเทศ จำนวน 11 แห่ง จาก 8 ประเทศ ณ กระทรวงเกษตรและสหกรณ์ ว่า การซักซ้อมในวันนี้ จัดขึ้นเพื่อทำความเข้าใจนโยบายของรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ที่เน้นย้ำถึงการทำงานใกล้ชิดกับประชาชน และต้องทำงานอย่างต่อเนื่อง ซึ่งรัฐบาลและกระทรวงเกษตรฯ มีนโยบายขับเคลื่อนยุทธศาสตร์ชาติร่วมกับภาครัฐ ภาคธุรกิจ และภาคประชาสังคม โดยมีนโยบายด้านการเกษตรและอาหารที่สนับสนุนและมุ่งเป้าให้ประเทศไทยเป็นครัวของโลก “Thailand, Kitchen of the World” หมายถึงประเทศไทยจะเป็นแหล่งผลิตสินค้าเกษตรและอาหารป้อนสู่ตลาดโลก รวมทั้งการสร้างมูลค่าเพิ่มในภาคเกษตรและพัฒนาการผลิตสินค้าเกษตรของไทย และมีกรอบการทำงานในการขับเคลื่อนที่สร้างความมั่นใจในคุณภาพและความปลอดภัยของภาคการเกษตร โดยมุ่งเน้นการดำเนินงานตามนโนบาย 3S คือ Safety Security และ Sustainability ภายใต้ยุทธศาสตร์ “ตลาดนำการผลิต” และได้จับมือกับกระทรวงพาณิชย์ในการดำเนินโครงการ “เกษตรผลิต พาณิชย์ตลาด” ที่มีปลัดกระทรงเกษตรและสหกรณ์ เป็นประธานร่วมกับปลัดกระทรวงพาณิชย์ จะขับเคลื่อนผ่านคณะกรรมการร่วมเพื่อขับเคลื่อนยุทธศาสตร์ตลาดนำการผลิต ให้เป็นไปอย่างมีประสิทธิภาพ
นอกจากนี้ จากนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ยังเน้นย้ำให้ทุกหน่วยงานของกระทรวงเกษตรฯ จะต้องทำให้สินค้าเกษตรและอาหารทั้งตลาดในและต่างประเทศ ให้มีการทำงานแบบ “ถูกต้อง ถูกใจ ถูกที่ และถูกเวลา” ซึ่งมีความหมาย ดังนี้ “ถูกต้อง” ที่จะต้องทำให้ถูกต้องตามกฎระเบียบมาตรฐานของประเทศคู่ค้า โดยใช้การเจรจาในเวทีระหว่างประเทศในการต่อรอง และจำเป็นอย่างยิ่งที่จะต้องรักษาผลประโยชน์และการอำนวยความสะดวกทางการค้าเป็นหลัก “ถูกใจ” จะต้องเน้นที่ข้อมูลข่าวสาร การวิเคราะห์วิจัย เพื่อให้เกิดการพัฒนาประสิทธิภาพ ผลิตภัณฑ์ใหม่ และนวตกรรม เพื่อสร้างมูลค่าเพิ่มของสินค้าให้ตรงตามความต้องการของตลาด และสร้างความพอใจให้กับลูกค้าอย่างสูงสุด “ถูกที่” จะต้องมีความรู้ความเข้าใจวัฒนธรรมท้องถิ่นจากหน่วยงานต่างประเทศ เพื่อจะได้ทราบว่า ควรจะไปที่ไหน เอาสินค้าอะไรที่ trade show/trade fair อย่างไร เพื่อให้เกิดความคุ้มค่า และเกิดประสิทธิภาพสูงสุด “ถูกเวลา” สินค้าเกษตรเป็นสินค้าที่มีข้อจำกัดในเรื่องของเวลา การจะนำเสนอสินค้าที่มีคุณภาพ ในตลาดที่มีมูลค่าสูงที่สุดให้ถูกเวลา จึงเป็นสิ่งสำคัญที่สุด
“จากสถานการณ์การแพร่ระบาดของโรคติดเชื้อไวรัสโคโรนา ประเทศไทยมีภาคการเกษตรที่เข้มแข็งสามารถพยุงเศรษฐกิจของประเทศ และสามารถเติบโตได้อย่างต่อเนื่อง ซึ่งถือเป็นจุดแข็งของประเทศในภาวะวิกฤตนี้ ดังนั้น ทุกภาคส่วนต้องร่วมมือกันผลักดันภาคการเกษตรอย่างเต็มที่ในทุกด้าน ตั้งแต่ต้นทาง กลางทาง และปลายทาง" นายทองเปลว กล่าว
วันพุธที่ 25 พฤศจิกายน 2563
รอง นรม. ชื่นชมการประกวดแข่งขันคัดลายมือ ช่วยรักษา สืบสานศิลปะไทย  พร้อมขอผู้ชนะการประกวด รักษาคุณภาพการคัดลายมือ มั่นใจสร้างประโยชน์ได้ในอนาคต
รอง นรม. ชื่นชมการประกวดแข่งขันคัดลายมือ ช่วยรักษา สืบสานศิลปะไทย  พร้อมขอผู้ชนะการประกวด รักษาคุณภาพการคัดลายมือ มั่นใจสร้างประโยชน์ได้ในอนาคต
วันนี้ เวลา 09.30 น ณ ตึกสันติไมตรี  นายวิษณุ เครืองาม รองนายกรัฐมนตรี เป็นประธานงานมอบรางวัลผู้ชนะการประกวดแข่งขันคัดลายมือสำหรับเยาวชนประจำปี 2563 โดยสำนักงานราชบัณฑิตสภา ริเริ่มจัดการประกวดแข่งขันคัดลายมือสำหรับเยาวชนเป็นครั้งแรก เพื่อปลูกฝังให้เยาวชนไทยเห็นคุณค่าและความสวยงสมของภาษาไทย สร้างทักษะในการเขียนอักษรไทยได้สวยงามตามแบบแผน
โอกาสนี้ รองนายกรัฐมนตรีชื่นชมเยาวชนผู้ชนะการประกวดและครูผู้ฝึกสอน พร้อมขอให้คนไทยภาคภูมิใจในภาษาไทยที่มีเอกลักษณ์โดดเด่นประกอบด้วยพยัญชนะ สระ อักษร โดยเฉพาะตัวอักษรภาษาไทยที่มีเป็นของตนเอง มีความประณีต สวยงาม จึงอยากเห็นคนไทยเขียนภาษาไทยให้ถูกต้อง ซึ่งรองนายกรัฐมนตรียังเล่าย้อนไปในอดีต ผู้ที่มีลายมือสวยงามจะมีตำแหน่งทำหน้าที่คัดลอกกฎหมาย คำสั่งราชการ แม้ปัจจุบัน จะมีเทคโนโลยีใช้พิพม์แทนการเขียนได้ ก็ขอให้ผู้ได้รับรางวัลชนะการประกวดคัดลายมือ รักษาระดับคุณภาพ ถือเป็นการสืบสาน ศิลปะวั ฒนะธรรม ให้เหมาะสมกับที่คนไทยมีภาษาเป็นของตนเอง มีอักษรเป็นของตนเอง ให้เชื่อมั่นว่าวิชานี้จะสามารถทำประโยชน์ให้แก่บุคคลได้ในอนาคต
อนึ่ง ผลการประกวดแข่งขันคัดลายมือสำหรับเยาวชน ประจำปี 2563 แบ่งเป็นนักเรียนระดับชั้นประถมศึกษาปีที่ 4-6 โดยมีนักเรียนส่งผลงานในรอบแรกทั้งหมด 1,655 คน  รางวัลชนะเลิศอันดับ 1 ระดับชั้นประถมศึกษาปีที่ 4 ได้แก่ เด็กหญิงวรกานต์ สายมาลี โรงเรียนบ้านยาง จังหวัดศรีสะเกษ ระดับชั้นประถมศึกษาปีที่ 5  รางวัลชนะเลิศ ได้แก่เด็กหญิงพรวรินท์ วันขวา โรงเรียนบรรจงรัตน์ จังหวัดลพบุรี และระดับชั้นประถมศึกษาปีที่ 6 รางวัลชนะเลิศได้แก่ เด็กชายศุภฤกษ์ กิจเจริญอาชา โรงเรียนวัดราษฎร์บำรุง(งามศิริวิทยาคาร) กรุงเทพมหานคร
.............................
กลุ่มประชาสัมพันธ์และเผยแพร่ สำนักโฆษก
วันพุธที่ 25 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 25 พฤศจิกายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 25 พฤศจิกายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจำวันที่ 25 พฤศจิกายน2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย ทุกรายเป็นผู้เดินทางจากต่างประเทศ ตรวจพบที่ด่านควบคุมโรคเข้าเกณฑ์เฝ้าระวังอาการ 1 ราย เข้ากักตัวในสถานที่รัฐจัดให้ 2 ราย และเข้ากักตัวในสถานที่รัฐกำหนด 1 ราย มีผู้ป่วยกลับบ้านได้ 8 ราย ทำให้ผู้ป่วยกลับบ้านสะสม 3,780 ราย หรือคิดเป็นร้อยละ 96.28 ของผู้ป่วยทั้งหมด มีผู้ป่วยยังรักษาอยู่ในโรงพยาบาล 86 ราย หรือคิดเป็นร้อยละ 2.19 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 60 ราย ผู้ป่วยสะสมทั้งสิ้น 3,926 ราย
รายละเอียดผู้ติดเชื้อรายใหม่วันนี้ ได้แก่
ชาวไทย 3 ราย
รายที่ 1 เป็นชาย อายุ 41 ปี เดินทางมาจากประเทศโมซัมบิก ต่อเครื่องบินที่เอธิโอเปีย เข้ากักตัวในสถานที่รัฐจัดให้ (State Quarantine) ตรวจหาเชื้อทางห้องปฏิบัติการ ผลพบเชื้อ ไม่มีอาการ ส่งต่อรักษาในโรงพยาบาลตามระบบ
รายที่ 2 เป็นหญิง อายุ 32 ปี เดินทางมาจากประเทศฟิลิปปินส์ เข้ากักตัวในสถานที่รัฐจัดให้ (State Quarantine) ตรวจหาเชื้อทางห้องปฏิบัติการ ผลพบเชื้อ ไม่มีอาการ ส่งต่อรักษาในโรงพยาบาลตามระบบ
รายที่ 3 เป็นหญิง อายุ 55 ปี เดินทางมาจากประเทศรัสเซีย พบจากการคัดกรองที่ด่านควบคุมโรค
ท่าอากาศยานสุวรรณภูมิ เข้าเกณฑ์เฝ้าระวังโรค (PUI) มีอาการไข้และเจ็บคอ ส่งต่อรักษาในโรงพยาบาลตามระบบ
ชาวต่างชาติ 1 รายเป็นเพศชายอายุ 46 ปี สัญชาติอินเดีย เดินทางมาจากประเทศอินเดียเข้ากักตัวในสถานกักตัวที่รัฐกำหนด (Alternative State Quarantine) ตรวจหาเชื้อทางห้องปฏิบัติการ ผลพบเชื้อ ไม่มีอาการ เข้ารักษาในโรงพยาบาลเอกชนโดยค่าใช้จ่ายคิดจากประกันโควิดที่ทำไว้ก่อนการเดินทาง
นายแพทย์โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวว่า คาดว่าในอนาคตอันใกล้ประเทศไทยจะเป็นประเทศลำดับต้นๆ ในโลกที่จะได้รับวัคซีนโควิด 19 มาฉีดให้กับคนไทย ทั้งนี้ มาจากการที่รัฐบาลได้ดำเนินการทุกวิถีทางรวมถึงสนับสนุนงบประมาณในการจัดหาวัคซีนที่มีคุณภาพและปลอดภัยมาฉีดให้กับคนไทยโดยเร็วที่สุด อย่างไรก็ตามระหว่างการรอวัคซีน ขอให้ทุกคน “ไม่ประมาท การ์ดอย่าตก” ร่วมสร้างวัคซีนตามธรรมชาติให้กับตัวเองด้วยการสวมหน้ากากอนามัย/หน้ากากผ้า รักษาระยะห่าง ล้างมือบ่อยๆ อยู่เสมอ และหลีกเลี่ยงสถานที่แออัดช่วยป้องกันการแพร่เชื้อโควิด 19 และเชื้อโรคระบบทางเดินหายใจอื่นๆ ได้อย่างมีประสิทธิภาพ
************************************* 25 พฤศจิกายน 2563
วันพุธที่ 25 พฤศจิกายน 2563
นายกฯ เตรียมเป็น ปธ.ลงนามจอง-ซื้อวัคซีนโควิด-19 รับข่าวดี ไทยมีโอกาสได้วัคซีนเร็ว กลางปี 64
นายกฯ เตรียมเป็น ปธ.ลงนามจอง-ซื้อวัคซีนโควิด-19 รับข่าวดี ไทยมีโอกาสได้วัคซีนเร็ว กลางปี 64
เมื่อวันที่ 25 พ.ย.63 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยว่า ในวันที่ 27 พ.ย.63 พล.อ.ประยุทธ์ จันทร์โอชา นายกรัฐมนตรีและ รมว.กลาโหม จะเป็นประธานพิธีลงนามในสัญญาการจัดหาวัคซีนโควิด-19 โดยการจองล่วงหน้าและสัญญาการจัดซื้อวัคซีน กับบริษัทแอสตร้าเซเนก้า บริษัทผู้ผลิตชีวภัณฑ์ชั้นนำสัญชาติอังกฤษ-สวีเดน หลังจากที่ประชุมคณะรัฐมนตรี(ครม.) เมื่อวันที่ 17 พ.ย.63 เห็นชอบโครงการจัดหาวัคซีนป้องกันโรคติดเชื้อไวรัสโคโรนา 2019 สำหรับประชาชนไทยโดยการจองล่วงหน้าและการจัดซื้อวัคซีน ในวงเงิน 6,049,723,117 บาท โดยให้สถาบันวัคซีนแห่งชาติจัดทำสัญญาการจัดหาวัคซีนโดยการจองล่วงหน้า ภายใต้เงื่อนไขว่ามีโอกาสที่จะได้รับวัคซีนหรือไม่ได้รับวัคซีนดังกล่าว ทั้งนี้ ขึ้นอยู่กับผลการวิจัยพัฒนาหรือเหตุอื่น ๆ ในวงเงิน 2,379,430,600 บาท โดยจะมีการลงนามที่ตึกสันติไมตรี ทำเนียบรัฐบาล
น.ส.ไตรศุลี กล่าวว่า ล่าสุดกระทรวงสาธารณสุข เปิดเผยข่าวดีเกี่ยวกับการวิจัยวัคซีนที่ผลิตโดยบริษัทแอสตร้าเซเนก้า โดยผลการวิจัยวัคซีนป้องกันโรคโควิด-19 มีประสิทธิผลเกินข้อกำหนดขององค์การอนามัยโลก (WHO) ที่กำหนดมาตรฐานการรับรองวัคซีนป้องกันโควิด 19 ต้องมีประสิทธิผลไม่ต่ำกว่า 50% ซึ่งการวิจัยแบ่งออกเป็น 2 แบบ แบบแรก พบว่าประสิทธิผลในการป้องกันโรคโควิด-19 สูงถึง 90% ส่วนแบบที่สอง พบว่ามีประสิทธิผลในการป้องกันโรคโควิด-19 ที่ 62% ค่าเฉลี่ยประสิทธิผลโดยรวมของทั้ง 2 แบบ อยู่ที่ 70.4% และวัคซีนยังมีความปลอดภัยสูงด้วย
น.ส.ไตรศุลี กล่าวว่า การลงนามในสัญญาการจัดหาวัคซีนโดยการจองล่วงหน้าและสัญญาการจัดซื้อวัคซีนดังกล่าว จะทำใหัคนไทยมีโอกาสเข้าถึงวัคซีนมากกว่าประเทศอื่น โดยคาดว่าจะได้รับวัคซีนกลางปี 2564 เพราะความร่วมมือดังกล่าว ยังหมายรวมถึงการผลิตวัคซีนในประเทศไทย ที่จะใช้โรงงานของบริษัท สยามไบโอไซเอนซ์ จำกัด เป็นแหล่งการผลิต โดยไทยจะได้รับการถ่ายทอดเทคโนโลยี จึงถือเป็นโอกาสในการสร้างขีดความสามารถของประเทศ ลดความสูญเสีย สร้างโอกาสทางด้านเศรษฐกิจมหาศาล
วันอังคารที่ 10 พฤศจิกายน 2563
ปลัดกอบชัยฯ ลงพื้นที่เชียงใหม่ เยี่ยมและให้กำลังใจลูกค้ากองทุนพัฒนาเอสเอ็มอีตามแนวประชารัฐที่ได้รับผลกระทบจากสถานการณ์โควิด-19
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เชียงใหม่ เยี่ยมชมสถานประกอบการที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ บริษัท เฮิร์บเบสิคส์ จำกัด อำเภอหางดง  จังหวัดเชียงใหม่
จังหวัดเชียงใหม่ : วันนี้ (10 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เชียงใหม่ เยี่ยมชมสถานประกอบการที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ บริษัท เฮิร์บเบสิคส์ จำกัด อำเภอหางดง จังหวัดเชียงใหม่ ซึ่งเป็นผู้ผลิตและจำหน่ายผลิตภัณฑ์สกินแคร์ สมุนไพร และเครื่องหอมอะโรม่า สำหรับสปา โดยบริษัทฯ ได้รับการสนับสนุนสินเชื่อกองทุนพัฒนาเอสเอ็มอีตามแนวประชารัฐเพื่อนำไปก่อสร้างอาคารโรงงาน ซื้อเครื่องจักร และเป็นเงินทุนหมุนเวียนในการดำเนินธุรกิจ นอกจากนี้บริษัทฯ ยังได้เข้าร่วมโครงการพัฒนาขีดความสามารถในการแข่งขันของเกษตรอุตสาหกรรมและขับเคลื่อนศูนย์ปฏิรูปอุตสาหกรรมเพื่อพัฒนาวิสาหกิจสู่ตลาด 4.0 (OPOAL+Mini ITC) และเข้าร่วมโครงการยกระดับการประกอบการ SME ภาคเหนือตอนบนด้วยเทคโนโลยีดิจิทัล (Digital Tranformation for Upper Northern SME) ของกระทรวงอุตสาหกรรมอีกด้วย
ปัจจุบันบริษัทฯ ได้รับผลกระทบจากสถานการณ์โควิด-19 ส่งผลให้ยอดขายลดลง เนื่องจากส่วนใหญ่เป็นพึ่งพาการขายหน้าร้าน ปลัดกระทรวงอุตสาหกรรม จึงได้แนะนำให้บริษัทฯ เพิ่มช่องทางการตลาด โดยเน้นการตลาดออนไลน์และขยายกลุ่มลูกค้าต่างประเทศ เช่น ญี่ปุ่น ตามนโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไก การขับเคลื่อนการพัฒนาอุตสาหกรรมให้มีศักยภาพ “ผลิตได้” คือ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ “ขายได้” คือ ต้องมีการตลาดที่ดีทั้งออนไลน์ (Online) และออฟไลน์ (Offline) และ“อยู่ด้วยกันได้” คือ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม และแนะนำให้บริษัทฯ เข้ามาใช้แพลตฟอร์ม T-GoodTech (Thailand Good Technology) ซึ่งเป็นช่องทางการจับคู่ระหว่างธุรกิจกับธุรกิจ (Business to Business) ระหว่างวิสาหกิจไทยด้วยกันเอง และระหว่างวิสาหกิจไทยกับวิสาหกิจทั่วโลก เป็นการเพิ่มช่องทางการตลาดและทดสอบตลาดเพื่อให้เกิดการพัฒนาอย่างต่อเนื่องและสอดคล้องกับความต้องการของตลาดเป้าหมายได้อย่างมีประสิทธิภาพมากขึ้น
โดยมี นายจุลพงษ์ ทวีศรี รองปลัดกระทรวงอุตสาหกรรม นายภาสกร ชัยรัตน์ นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารีย์ รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นายพิชิต มิทราวงศ์ ผู้ช่วยกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นายบุญอุ้ม วงศ์บุตร อุตสาหกรรมจังหวัดเชียงใหม่ ร่วมลงพื้นที่ และมีนางดร เกษรสมบัติ กรรมการบริษัทฯ ให้การต้อนรับ
วันอังคารที่ 10 พฤศจิกายน 2563
กระทรวงแรงงาน เตือน รู้ทันกลโกง Co-Payment พบกระทำผิด ต้องจ่ายคืนรัฐ และดำเนินคดีตามกฎหมาย
นายสุชาติ ชมกลิ่น รัฐมนตรีว่าการกระทรวงแรงงาน เตือนนายจ้าง/สถานประกอบการ และผู้จบการศึกษาใหม่
หากตรวจสอบพบ ร่วมกันแจ้งข้อมูลอันเป็นเท็จไม่มีการจ้างงานจริง จะถูกยกเลิกเข้าร่วมโครงการและต้องชดใช้ค่าใช้จ่ายที่รัฐบาลอุดหนุนให้ทั้งหมดคืน รวมทั้งถูกดำเนินการตามกฎหมาย
นายสุชาติ เปิดเผยว่า โครงการส่งเสริมการจ้างงานใหม่สำหรับผู้จบการศึกษาใหม่ โดยภาครัฐและเอกชน (Co – payment) มีวัตถุประสงค์หลัก 2 ประการ คือ 1.เพื่อส่งเสริมให้ผู้จบการศึกษาใหม่ได้มีงานทำ มีคุณภาพชีวิตที่ดีขึ้น เพิ่มทักษะประสบการณ์การทำงาน มีรายได้พียงพอที่จะใช้จ่ายในชีวิตประจำวัน ซึ่งจะช่วยกระตุ้นให้เกิดการกระจายการใช้จ่ายระดับครัวเรือนทั่วประเทศ 2. เพื่อช่วยเหลือนายจ้าง/สถานประกอบการ ให้ดำเนินธุรกิจได้อย่างต่อเนื่อง ซึ่งเป็นส่วนช่วยในการขับเคลื่อนเศรษฐกิจภาพรวมของประเทศ โดยยังคงรักษาการจ้างงานเดิมควบคู่ไปด้วย ดังนั้นกระทรวงแรงงานจึงมีมาตรการตรวจสอบและติดตามการดำเนินการอย่างต่อเนื่อง เพื่อให้การจ้างงานผู้จบการศึกษาใหม่ 260,000 อัตรา เกิดประโยชน์แก่ประชาชนตามวัตถุประสงค์โครงการ
“ในกรณีที่พบว่านายจ้าง/สถานประกอบการใด ไม่มีการจ้างงานเกิดขึ้นจริง หรือผู้จบการศึกษาใหม่มีเจตนาระบุวุฒิการศึกษาไม่ตรงตามวุฒิจริง ตลอดจนร่วมกันแจ้งข้อมูลอันเป็นเท็จหรือฝ่ายใดฝ่ายหนึ่งแจ้งข้อมูลอันเป็นเท็จ จะถูกยกเลิกเข้าร่วมโครงการและต้องชดใช้ค่าใช้จ่ายที่รัฐบาลอุดหนุนให้ทั้งหมดคืน รวมทั้งถูกดำเนินการตามกฎหมายต่อไปด้วย” รมว.แรงงาน กล่าว
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า ได้สั่งการสำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 ตรวจสอบยอดการจ่ายเงินเดือนของสถานประกอบการทุกราย หากยอดเงินเดือนที่นายจ้าง/สถานประกอบการจ่ายจริงน้อยกว่าร้อยละ 70 ของเงินเดือนในส่วนที่นายจ้างต้องจ่าย จะมีการตรวจติดตามทางโทรศัพท์ ตลอดจนให้เจ้าหน้าที่ลงพื้นที่ตรวจสอบสถานประกอบการนั้นๆ เพื่อดูสภาพการจ้างงาน หากพบไม่ปฏิบัติตามเงื่อนไขจะถูกยกเลิกเข้าร่วมโครงการ และต้องจ่ายค่าจ้างให้กับลูกจ้างที่เข้าร่วมโครงการทุกรายเต็มจำนวน นับตั้งแต่เดือนที่ผิดเงื่อนไข
สำหรับผู้สนใจเข้าร่วมโครงการฯ ที่ต้องการข้อมูลเพิ่มเติม หรือมีข้อสงสัย ตลอดจนต้องการตรวจสอบความคืบหน้าการอนุมัติเข้าร่วมโครงการ สามารถติดต่อสำนักงานจัดหางานกรุงเทพมหานครพื้นที่ 1-10 สำนักงานจัดหางานจังหวัด ที่ระบุเป็นสถานที่ทำงาน หรือผู้ที่เข้าร่วมโครงการแล้วต้องการความช่วยเหลือเรื่องการรับ-จ่ายเงินค่าจ้าง สามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน
วันอังคารที่ 10 พฤศจิกายน 2563
รองปลัดฯ ภานุวัฒน์ เป็นประธานพิธีเปิดโครงการวินสะอาด โดย ฮอนด้า (Green Win by Honda)
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานพิธีเปิดงานโครงการวินสะอาด โดย ฮอนด้า (Green Win by Honda)  ณ โรงแรม ฮอลิเดย์ อินน์ กรุงเทพ ฯ สุขุมวิท
วันนี้ (9 พฤศจิกายน 2563) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานพิธีเปิดงานโครงการวินสะอาด โดย ฮอนด้า (Green Win by Honda) โดยมี นายชิเกโตะ คิมุระ ประธานกรรมการบริหาร ดร.อารักษ์ พรประภา รองประธานกรรมการบริหาร บริษัท เอ.พี. ฮอนด้า จำกัด ให้การต้อนรับ พร้อมด้วย ผู้แทนจากกรมพัฒนาพลังงานทดแทนและอนุรักษ์พลังงาน ผู้แทนจากสำนักงานขนส่งกรุงเทพมหานคร ผู้แทนจากสำนักการขนส่งผู้โดยสาร ผู้แทนจากภาคเอกชน ให้การต้อนรับ ณ โรงแรม ฮอลิเดย์ อินน์ กรุงเทพ ฯ สุขุมวิท
สำหรับการจัดงานในครั้งนี้เป็นการร่วมมือกันระหว่างภาครัฐและเอกชนเพื่อตอบรับตามนโยบายของภาครัฐที่ให้ความสำคัญเกี่ยวกับยานยนต์พลังไฟฟ้า เพื่อพัฒนาการศึกษารูปแบบในการใช้งานรถจักรยานยนต์ไฟฟ้าในชีวิตจริง เริ่มจากการร่วมมือกับมหาวิทยาลัยเทคโนโลยีพระจอมเกล้าธนบุรี สร้าง Ecosystem เต็มระบบที่มีทั้งตัวรถ Honda PCX Electric ตัวสถานี Swapping Station สำหรับสับเปลี่ยนแบตเตอรี่ ซึ่งร่วมพัฒนากับทาง HAUP บริษัท Startup ผู้นำด้าน Shared Mobility ที่ช่วยให้การใช้งานเป็นไปอย่างสะดวก ง่าย เพียงลงทะเบียนในระบบ เพื่อยืนยันตัวตนเมื่อต้องการสับเปลี่ยนแบตเตอรี่ และในงานนี้ได้เปิดตัววินรถจักรยานยนต์ ต้นแบบ โดยเริ่มใช้งานที่บริเวณถนนสุขุมวิทเป็นที่แรกและจะขยายการบริการให้ครอบคุมในอีกหลายๆพื้นที่ในอนาคตต่อไป
วันอังคารที่ 10 พฤศจิกายน 2563
“ดีอีเอส” จัดพิธีรับมอบสิ่งของพระราชทาน (หมวกและผ้าพันคอ) สานต่อโครงการจิตอาสา “เราทำความดี เพื่อชาติ ศาสน์ กษัตริย์ ”
“ดีอีเอส” จัดพิธีรับมอบสิ่งของพระราชทาน (หมวกและผ้าพันคอ) สานต่อโครงการจิตอาสา “เราทำความดี เพื่อชาติ ศาสน์ กษัตริย์ ”
วันที่ 10 พ.ย.63 นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีรับมอบสิ่งของพระราชทาน (หมวกและผ้าพันคอ) โดยมีนางสาววิภาดา ลิ่วเฉลิมวงศ์ หัวหน้าสำนักงานรัฐมนตรี พร้อมด้วย ข้าราชการ ลูกจ้าง สำนักงานรัฐมนตรี ในโครงการจิตอาสา “เราทำความดี เพื่อชาติ ศาสน์ กษัตริย์” จำนวนทั้งสิ้น 11คน เข้ารับสิ่งของพระราชทานเบื้องหน้าพระบรมฉายาลักษณ์ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และสมเด็จพระนางเจ้า พระบรมราชินี ณ ห้องรับรองแขกต่างประเทศ ชั้น 9 กระทรวงดิจิทัลเพื่อเศรษฐกิจและสังคม โดยมีวิทยากรจากศูนย์อำนวยการใหญ่จิตอาสาพระราชทานบรรยายให้ความรู้แก่จิตอาสาพระราชทาน โครงการ จิตอาสา เราทำความดีเพื่อชาติ ศาสน์ กษัตริย์
*****************
วันอังคารที่ 10 พฤศจิกายน 2563
สธ.ห่วงสุขภาพประชาชนช่วงอากาศเปลี่ยน โดยเฉพาะผู้ป่วยเด็ก โรคเรื้อรัง แนะดูแลสุขภาพ ใส่หน้ากากอนามัย ป้องกันโรคได้
กระทรวงสาธารณสุขห่วงใยสุขภาพประชาชนช่วงสภาพอากาศเปลี่ยน โดยเฉพาะเด็กเล็ก ผู้สูงอายุ ผู้ป่วยโรคเรื้อรัง เสี่ยงป่วยง่าย อาจป่วยเป็นไข้หวัดได้ง่าย แนะประชาชนรักษาร่างกายให้อบอุ่น ดื่มน้ำอย่างน้อยละวัน 6 – 8 แก้ว หมั่นล้างมือ ไม่ไปในสถานที่แออัด และสวมหน
กระทรวงสาธารณสุขห่วงใยสุขภาพประชาชนช่วงสภาพอากาศเปลี่ยน โดยเฉพาะเด็กเล็ก ผู้สูงอายุ ผู้ป่วยโรคเรื้อรัง เสี่ยงป่วยง่าย อาจป่วยเป็นไข้หวัดได้ง่าย แนะประชาชนรักษาร่างกายให้อบอุ่น ดื่มน้ำอย่างน้อยละวัน 6 – 8 แก้ว หมั่นล้างมือ ไม่ไปในสถานที่แออัด และสวมหน้ากากผ้า/หน้ากากอนามัย เพื่อป้องกันโรคไข้หวัดใหญ่ โรคระบบทางเดินหายใจและโควิด 19
วันนี้ (9 พฤศจิกายน 2563) ที่กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า ตามที่กรมอุตุนิยมวิทยา รายงานสภาพอากาศของประเทศไทยได้เริ่ม เข้าสู่ฤดูหนาว ซึ่งช่วงเริ่มต้นของฤดูหนาวในปีนี้ มีสภาพอากาศแปรปรวน พบฝนตกในบางพื้นที่ หลายพื้นที่มีอากาศเย็นลง ขณะที่กลางวันมีอากาศร้อน ทำให้ประชาชนมีโอกาสป่วยเป็นไข้หวัดใหญ่หรือโรคระบบทางเดินหายใจ โดยเฉพาะผู้สูงอายุ เด็กเล็ก ผู้ป่วยโรคเรื้อรัง ร่างกายอาจปรับตัวไม่ทันและเกิดการเจ็บป่วยได้ง่าย ข้อมูลจากสำนักระบาดวิทยา กรมควบคุมโรค ในปี 2563 ตั้งแต่ 1 มกราคม – 2 พฤศจิกายน 2563 พบผู้ป่วยไข้หวัดใหญ่จำนวน 114,762 ราย เสียชีวิต 3 ราย ภาคที่มีอัตราป่วยสูงสุด ได้แก่ ภาคเหนือ ภาคกลาง
ภาคตะวันออกเฉียงเหนือ และภาคใต้ โดยจังหวัดที่มีอัตราป่วยต่อแสนประชากรสูงสุด ได้แก่ พะเยา เชียงใหม่ หนองคาย ระยอง และกรุงเทพมหานคร
แพทย์หญิงพรรณประภา กล่าวต่อว่า สำหรับการดูแลสุขภาพตนเองให้แข็งแรงในช่วงอากาศเปลี่ยนแปลง ขอให้ยึดหลักสุขอนามัยที่ดี รักษาความอบอุ่นของร่างกาย หลีกเลี่ยงการไปอยู่ในพื้นที่แออัด มีคนรวมกันจำนวนมาก ไม่คลุกคลีและไม่ใช้ของร่วมกับผู้ป่วย พักผ่อนให้เพียงพอ รักษาสุขอนามัยของร่างกาย รับประทานอาหารที่มีประโยชน์และครบ 5 หมู่ ดื่มน้ำอย่างน้อยละวัน 6 – 8 แก้ว ออกกำลังกายสม่ำเสมอ หากพบว่าเป็นหวัดหรือระบบ ทางเดินหายใจ ให้สวมหน้ากากผ้า/หน้ากากอนามัย เพื่อป้องกันการแพร่เชื้อสู่คนรอบข้าง โดยสวมอย่างถูกวิธีดึงหน้ากากให้ครอบบริเวณจมูกและปากอย่างมิดชิด ไม่ดึงไว้ใต้คาง และแยกสำรับอาหารและของใช้ส่วนตัว นอกจากจะป้องกันโรคไข้หวัดใหญ่แล้ว ยังช่วยป้องกันโรคระบบทางเดินหายใจและโรคโควิด 19 ได้อีกด้วยหากอาการไม่ดีขึ้นและสงสัยโรคไข้หวัดใหญ่ แนะนำให้ไปพบแพทย์ใกล้บ้าน ทั้งนี้หากผู้ป่วยมีประวัติเสี่ยงโรคโควิด 19 จะได้รับการตรวจทางห้องปฏิบัติการโดยไม่เสียค่าใช้จ่าย
******************************* 10 พฤศจิกายน 2563
วันอังคารที่ 10 พฤศจิกายน 2563
กรมศุลกากร รับนโยบาย ขยายระยะเวลามาตรการยกเว้นอากรขาเข้าสินค้าที่มีความจำเป็นเนื่องจากสถานการณ์แพร่ระบาดของโรคติดเชื้อไวรัสโคโรนา 2019
ตามที่กระทรวงการคลังได้มีมาตรการยกเว้นอากรขาเข้าของกรมศุลกากรเพื่อดูแลและเยียวยาผลกระทบจากการแพร่ระบาดของโรคติดเชื้อไวรัสโคโรนา 2019
ตามที่กระทรวงการคลังได้มีมาตรการยกเว้นอากรขาเข้าของกรมศุลกากรเพื่อดูแลและเยียวยาผลกระทบจากการแพร่ระบาดของโรคติดเชื้อไวรัสโคโรนา 2019 ดังนี้
1. มาตรการยกเว้นอากรขาเข้าสำหรับสินค้าหน้ากากและวัตถุดิบที่นำมาใช้ผลิตสินค้าดังกล่าว (ประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกำหนดพิกัดอัตราศุลกากร พ.ศ. 2530 (ฉบับที่ 3) ลงวันที่ 19 มีนาคม 2563) ซึ่งมีผลใช้บังคับถึงวันที่ 19 กันยายน 2563
2. มาตรการยกเว้นอากรขาเข้าของที่ใช้รักษา วินิจฉัย หรือป้องกันโรคติดเชื้อไวรัสโคโรนา 2019 (ประกาศกระทรวงการคลัง เรื่อง การยกเว้นอากรศุลกากรสำหรับของที่นำเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 ลงวันที่ 10 เมษายน 2563) ซึ่งมีผลใช้บังคับถึงวันที่ 30 กันยายน 2563
ทั้งนี้ ภาพรวมสถานการณ์ของโรคติดเชื้อไวรัสโคโรนา 2019 ทั่วโลก ยังคงมีการแพร่ระบาดอย่างต่อเนื่องดังนั้น เพื่อเป็นการเตรียมความพร้อมทางด้านยา เครื่องมือแพทย์ รวมถึงของอื่น ๆ ที่เกี่ยวข้องสำหรับรองรับสถานการณ์การแพร่ระบาด
คณะรัฐมนตรี จึงมีมติเห็นชอบให้ขยายมาตรการดังกล่าว เมื่อวันอังคารที่ 10 พฤศจิกายน 2563 โดยมีรายละเอียดดังนี้
1. ร่างประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกำหนดพิกัดอัตราศุลกากร พ.ศ. 2530 (ฉบับที่ ...) เพื่อขยายระยะเวลาการยกเว้นอากรสำหรับสินค้าหน้ากาก และวัตถุดิบที่นำมาใช้ผลิตสินค้าดังกล่าว ตามประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกำหนดพิกัดอัตราศุลกากร พ.ศ. 2530 (ฉบับที่ 3) ลงวันที่ 19 มีนาคม 2563 ไปจนถึงวันที่ 3 กุมภาพันธ์ 2564
2. ร่างประกาศกระทรวงการคลัง เรื่อง การยกเว้นอากรศุลกากรสำหรับของที่นำเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 (ฉบับที่ ...) เพื่อขยายระยะเวลาการยกเว้นอากรตามประกาศกระทรวงการคลัง เรื่อง การยกเว้นอากรศุลกากรสำหรับของที่นำเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 ลงวันที่ 10 เมษายน 2563 สำหรับของที่นำเข้ามาเพื่อรักษา วินิจฉัย หรือป้องกันโรคติดเชื้อไวรัสโคโรนา 2019 ไม่ว่าจะอยู่ในพิกัดประเภทใดตามรายการที่กระทรวงสาธารณสุขประกาศกำหนด ไปจนถึงวันที่ 31 มีนาคม 2564
ทั้งนี้ กรมศุลกากรจะได้ดำเนินการตามขั้นตอนเพื่อให้การขยายระยะเวลาดังกล่าวมีผลใช้บังคับต่อไป
**สามารถสอบถามรายละเอียดเพิ่มเติมได้ที่ส่วนโครงสร้างอัตราอากร กองพิกัดอัตราศุลกากร หมายเลขโทรศัพท์ 02-667-6481 หรือสอบถามปัญหาทางศุลกากร ศูนย์บริการศุลกากร (Customs Care Center) หมายเลข 02-667-6656 หรือสายด่วน 1164**
วันอังคารที่ 10 พฤศจิกายน 2563
ปลัดฯ กอบชัย เป็นประธานมอบนโยบายให้แก่อุตสาหกรรมจังหวัด
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบนโยบายให้แก่อุตสาหกรรมจังหวัด ณ ห้องประชุมชุณหะวัณ​ ชั้น​ 3 อาคารสำนักงานปลัดกระทรวงอุตสาหกรรม
วันนี้ (10 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบนโยบายให้แก่อุตสาหกรรมจังหวัด พร้อมด้วย นางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ ผู้ตรวจราชการกระทรวงอุตสาหกรรม โดยมี อุตสาหกรรมจังหวัดที่ได้รับการแต่งตั้งใหม่ เข้าร่วม ณ ห้องประชุมชุณหะวัณ​ ชั้น​ 3 อาคารสำนักงานปลัดกระทรวงอุตสาหกรรม
ปลัดฯ ได้กล่าวมอบนโยบายแก่อุตสาหกรรมจังหวัดว่า ให้เตรียมพร้อมด้านแผนการปฏิบัติและแผนการใช้จ่ายงบประมาณให้เป็นไปตามเป้าหมายที่กระทรวงฯ ได้กำหนดไว้ พร้อมทั้งให้เตรียมจัดทำคำของบประมาณ ประจำปี 2565 ให้สอดคล้องกับแผนแม่บทภายใต้ยุทธศาสตร์ชาติ โดยเน้นแผนพัฒนาพื้นที่ระดับภาค และระดับจังหวัด นอกจากนี้ ได้มอบหมายให้ อสจ. ประชาสัมพันธ์กองทุนสินเชื่อต่าง ๆ เพื่อให้ผู้ประกอบการในพื้นที่ได้เข้าถึงการช่วยเหลือ รวมทั้งให้ อสจ. ดำเนินงานเพื่อให้ตอบสนองต่อตัวชี้วัดของกระทรวงฯ ด้วย
วันอังคารที่ 10 พฤศจิกายน 2563
กระตุ้นเศรษฐกิจในประเทศ
กระทรวงเกษตรฯ หวังกระตุ้นเศรษฐกิจในประเทศ เตรียมจัดงาน “ช้อปเกษตรวิถีใหม่ ส่งสุขทั่วไทยถึงหน้าบ้าน”
นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ เปิดเผยภายหลังการประชุมคณะกรรมการขับเคลื่อนโครงการตลาดสินค้าเกษตรออนไลน์ ณ กระทรวงเกษตรและสหกรณ์ ว่า กระทรวงเกษตรฯ เตรียมจัดงาน “ช้อปเกษตรวิถีใหม่ ส่งสุขทั่วไทยถึงหน้าบ้าน” ที่จะจัดขึ้นระหว่างวันที่ 17 – 23 ธันวาคม 2563 ณ ศูนย์การค้า พาราไดซ์ พาร์ค โดยภายในงาน จะมีการจำหน่ายสินค้า ทั้งอาหารสด อาหารแห้ง อาหารแปรรูป ของใช้/เครื่องประดับ และอื่น ๆ เพื่อเป็นการกระตุ้นเศรษฐกิจในประเทศให้มีเงินหมุนเวียนในระบบมากขึ้น โดยกระตุ้นเศรษฐกิจฐานรากผ่านเกษตรกรและผู้ประกอบการ ให้สามารถจำหน่ายสินค้าเกษตรและผลิตภัณฑ์ที่มีคุณภาพมาตรฐานได้เพิ่มขึ้น รวมถึงมีรายได้เพิ่มขึ้นจากการขยายช่องทางการตลาดผ่านการค้าออนไลน์ โดยเฉพาะอย่างยิ่งในช่วงเทศกาลปีใหม่ที่กำลังจะมาถึงนี้ อีกทั้งยังเป็นการส่งเสริมการบริโภคสินค้าเกษตรและผลิตภัณฑ์ในประเทศให้เพิ่มมากขึ้น ผู้บริโภคมีทางเลือกซื้อสินค้าเกษตรและผลิตภัณฑ์ที่มีคุณภาพมาตรฐานเป็นของขวัญช่วงเทศกาลปีใหม่และเทศกาลต่าง ๆ และเป็นการพัฒนาและประชาสัมพันธ์ช่องทางการตลาดออนไลน์ของสินค้าเกษตรและผลิตภัณฑ์ให้เป็นที่รู้จักมากยิ่งขึ้นด้วย
วันอังคารที่ 10 พฤศจิกายน 2563
นายกรัฐมนตรีห่วงใยการชุมนุม ไม่เห็นด้วยให้มีการใช้ความรุนแรงซึ่งกันและกัน พร้อมสนับสนุนการแก้ไขรัฐธรรมนูญตามกลไกของรัฐสภา
นายกรัฐมนตรีห่วงใยการชุมนุม ไม่เห็นด้วยให้มีการใช้ความรุนแรงซึ่งกันและกัน พร้อมสนับสนุนการแก้ไขรัฐธรรมนูญตามกลไกของรัฐสภา
วันนี้ (10 พ.ย. 63) เวลา 12.30 น. ณ ตึกสันติไมตรี (หลังใน) ทำเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีการแก้ไขรัฐธรรมนูญ โดยยืนยันว่าไม่ก้าวล่วงกระบวนการรัฐสภา ขอให้เป็นดุลยพินิจของสมาชิกวุฒิสภาและสมาชิกสภาผู้แทนราษฎร เพราะถือเป็นความคิดตามปัจเจกบุคคล ทุกคนมีความรู้และประสบการณ์ ขอปล่อยให้เป็นไปตามวิถีทางการเมือง ซึ่งตนต้องเคารพในกระบวนการรัฐสภา เพื่อมิให้เกิดปัญหาในภายภาคหน้า
นายกรัฐมนตรีแสดงความเป็นห่วงต่อการชุมนุม ไม่อยากเห็นการใช้ความรุนแรงหรือเกิดกระทบกระทั่งเพราะไม่ใช่วิธีการแก้ไขปัญหา ทุกฝ่ายสามารถแสดงความคิดเห็นที่เป็นประโยชน์ได้แต่ต้องไม่ละเมิดกฎหมาย นายกรัฐมนตรีย้ำรัฐบาลต้องเป็นกลาง ไม่เข้าข้างใคร รวมทั้งยังต้องดูแล แม้ผู้ที่ทำผิดกฎหมาย สำหรับกรณีชาวต่างชาติถูกทำร้ายร่างกาย เป็นสิ่งที่ไม่สมควรอย่างยิ่งไม่เป็นภาพลักษณ์ที่ไม่ดีแก่ประเทศไทย
นายกรัฐมนตรียืนยันการแสดงความคิดเห็นต่างกันทางการเมืองเป็นปกติบนพื้นฐานของประชาธิปไตย ต้องอยู่ร่วมกันให้ได้ รัฐบาลรวมถึงฝ่ายกฎหมายต้องเป็นกลาง ทั้งใช้ความอดทน อดกลั้น โดยเฉพาะเจ้าหน้าที่ที่ปฏิบัติงาน แม้จะมีความเหนื่อยความเครียด แต่ต้องทำเพื่อประชาชน พร้อมฝากถึงการเสนอข่าว ต้องไม่สร้างความวุ่นวาย ขณะนี้หลายเรื่องอยู่ในกระบวนการรัฐสภา ให้เป็นกลไกหลักในการแก้ปัญหา ขออย่ากระทบกระทั่งกันหรือฝ่าฝืนกฎหมาย นายกรัฐมนตรียังย้ำว่าเป็นหน้าที่ความรับผิดชอบของทุกคนต้องให้ความร่วมมือด้วย
..............................
กลุ่มประชาสัมพันธ์และเผยแพร่ สำนักโฆษก
วันอังคารที่ 10 พฤศจิกายน 2563
ปลัดวธ. เป็นวิทยากรบรรยายพิเศษ เรื่อง “New Normal ในมิติสังคมและวัฒนธรรม”
ปลัดวธ. เป็นวิทยากรบรรยายพิเศษ เรื่อง “New Normal ในมิติสังคมและวัฒนธรรม”
วันที่ ๑๐ พฤศจิกายน ๒๕๖๓ เวลา ๑๐.๐๐ น. ดร.ยุพา ทวีวัฒนะกิจบวร ปลัดกระทรวงวัฒนธรรม เป็นวิทยากรบรรยายพิเศษ เรื่อง"New Normalในมิติสังคมและวัฒนธรรม”โดยมีผู้เข้าฝึกอบรมการปฐมนิเทศนายทหารชั้นนายพลของกองทัพไทย รุ่นที่ ๔๕ เข้ารับฟังการบรรยาย ณ หอประชุม วิทยาลัยป้องกันราชอาณาจักร กรุงเทพฯ